**Sánta kutya – Erkölcstan óra, 3. osztály**

Felolvasom a szöveget hangosan, az osztály némán követi. Utána beszélgetünk az olvasmányról:

1. Szerintetek fiú vagy lány a főszereplő? (Nem lehet egyértelműen eldönteni, nem derül ki a szövegből.)
2. Hányadik osztályba jár a gyerek? (3. vagy 4. osztályba, mert 10 éves)
3. Milyen jelekből következtetett arra, hogy kiskutyát fog kapni?
* apa kérdőn nézett anyára
* gereblyével egyengeti a talajt
* nesz, mocorgás…

Ezekből a jelekből nektek egyértelmű, hogy kutyát kap a gyerek ajándékba? (Nem, de nagyon vágyott rá, ezért értette „félre” a „jeleket”.

1. Vajon miért nem kapta meg a kiskutyát? Mi lehetett a szülei indoka? (sok bajjal jár, nem elég nagy a kert egy kutyának, nem gondoskodna róla a gyerek, sokba kerülne, stb.) Igaza volt a szülőknek vagy nem? (Meghallgatom a véleményeket.)
2. „Némán állok, nézem az élettelen tárgyakat.”

Megtanultuk környezetismeret órán, hogy mi a különbség az élő és élettelen dolgok között. Honnan tudhatta a gyerek, hogy nem élő kutyát kapott. (Nem mozog, nem lélegzik, nem fejlődik, nem táplálkozik, nem szaporodik.)

1. Miért fakadt sírva a gyerek? (Már nagyon beleélte magát, hogy kutyát kapott, csalódott)
2. Miért fakadt sírva az anyukája? (Látta, hogy elkeseredett a gyereke)
3. Vajon megbánta-e a tettét a gyerek, miután levágta a kutya lábát? (Azonnal, mert megpróbálta szorítani, hogy ne folyjon ki az összes szivacstörmelék.)
4. Mit tett az apukája? „nem mondott semmit, csak behozta az elsősegély-ládát…”

Szerintetek jó megoldás volt ez? (Megbeszéljük, hogy igen, mert le lehetett zárni a szomorú esetet. Azt is a gyerekek mondták, hogy nem lett volna jó, ha ezek után gyorsan mégis vesznek egy igazi kutyát a szülei. De később persze kaphatott☺

1. – Ti jártatok már így, mint a főszereplő? Vagyis nagyon vágytatok valamire és mégsem azt kaptátok? (Az egyik gyerek elmesélte, hogy valamilyen játékot szeretett volna nagyon, de csak egy pulóvert kapott…)